Transnistria vapp**Transnistria vapp** on separatistliku Transnistria Moldaavia Vabariigi ametlik riigivapp ning üks Transnistria suveräänsuse, riikluse ja võimu sümbolitest. Transnistria võttis vapi kasutusse mõni päev pärast iseseisvumist 2. septembril 1991.[*viide?*] Vapi kujundus ja väljanägemine jäljendab Nõukogude vapi stiili, ning on väga sarnane Moldaavia Nõukogude Sotsialistliku Vabariigi vapiga, kelle õigusjärglaseks Transnistria end peab. Rahvusvaheline üldsus Transnistriat ega tema riigisümboolikat ei tunnusta ning peab selle asemel seaduspäraseks piirkonna vapiks Dnestri vasakkalda autonoomse territoriaalüksuse ametlikku vappi.

Vapi kirjeldus
--------------

Transnistria vapp lühendatud nimekujulTransnistria riigivapp kujutab Dnestri kohale tõusva päikest, mille kohal on ristatud sirp ja vasar. Nii päike kui ka sirp ja vasar on kuldset värvi. Kujutis sümboliseerib tööliste ja talupoegade ühtsust. Kujutist ümbritsevad heleoranžid maisiviljad ja kollased -lehed, oranžid puuviljad, merevaigukollased viinamarjad ja tumeoranžid viljapead. Erandiks on kahe viljakogu puutepunkt, kus asetsevad sinikas-lillad viinamarjad, ümbritsetud roheliste lehtedega. Kahe tähe kokku koonduvate tippude vahel on viieharuline kuldsete äärtega punane täht. Taimi katab kohati punane riie, mille peale on kirjutatud riigi kolmes ametlikus keeles (vasakult paremale minnes vene, moldaavia ja ukraina keeles) "*Pridnestrovje Moldaavia Vabariik*". Punase riide kohal keskosas on sinine Dnestri lint, mille keskel lainetab valge lainejoon.

Moldaavia NSV vapp, millest Transnistria vapp inspireeritud onVapi värvid peavad vappi luues alati olema samad, olenemata vapi suurusest. Erandina on lubatud riigivapi ühevärviline kujutis. Vapi väikestel kujutistel on lubatud Transnistria täisnime asemel kasutada lühendeid "PMR", "PMR" ja "RMN" vastavalt nime asukohale moldaavia, vene ja ukraina keeles.

Sisuliselt on Transnistria vapp samasugune Moldaavia NSV vapiga. Suurimaid erinevusi on kaks. Esites on Transnistria vapile lisatud Dnestri jõgi, mida Moldaavia vapil ei olnud. Teiseks erineb punasel riidel olev kirjeldus. Moldaavia NSV vapil on riidel keskosas kirjas "RCCM" (tõlgituna "MNSV") vapi keskel ja "Kõigi maade protetaarlased, ühinege" äärtes. Transnistria vapil on riidel kirjas riigi täispikk nimi kolmes ametlikus riigikeeles.

Vapi kasutus
------------

Transnistria Moldaavia Vabariigi riigi vapp peab olema avalikult väljas vabariigi presidendi elukohas ja Transnistria Ülemnõukogu hoonetel. Sellele lisaks peab vapp olema esindatud ka Transnistria inimõiguste voliniku, Transnistria prokuratuuri, kohtute, arvekoja, muude riigivõimu kohalike esindus- ja täitevorganite ning Transnistria diplomaatiliste esinduste hoonetel. Siseruumides peab vapp olema olemas saalides, kus toimuvad Transnistria Ülemnõukogu istungid ning riigikohtu istungid ja kus kohtuvad riigivõimu kohalikud esindusorganid. Vapp peab leiduma vabariigi presidendi, Ülemnõukogu esimehe, inimõiguste voliniku, prokuröri, kohalike haldusorganite juhtide ametiruumides. Eelnimetatud ametid kasutavad üldjuhul Transnistria vappi ka pitsatitel ning blankettidel. Sellele lisaks on vapp veel kasutuses Transnistria rahatähtedel ja õiguskaitseorganite sõidukitel. Vapi kõige esimest originaali säilitatakse Transnistria presidendi residentsis.

Dnestri vasakkalda ATÜ vapp
---------------------------

Dnestri vasakkalda ATÜ ametlik vapp
Moldova haldusüksus, mis on rahvusvaheliselt tunnustatud haldusüksus tänapäeva *de facto* Transnistria alal, on Dnestri vasakkalda autonoomne territoriaalüksus. Dnestri vasakkalda ATÜ-l on halduspõhikirja järgi õigus oma sümboolikale, sealhulgas oma vapi väljavalimisele. Kuna hetkel on tegemist vaid paberil eksisteeriva haldusüksusega, siis pole regioonile oma lippu välja valitud. Selle asemel on Stînga Nistrului ametlikuks lipuks Moldova riigivapp, kuni toimub Transnistria liitumine Moldovaga. Pärast ühinemist saab piirkond valida endale oma sümboolika, lähtudes Moldova põhiseadusest tulenevatest piirangutest.

Vaata ka
--------

* Transnistria lipp
* Moldaavia NSV vapp
* Moldova vapp

Viited
------

1. 1 2 3 4  "О ГОСУДАРСТВЕННОЙ СИМВОЛИКЕ ПРИДНЕСТРОВСКОЙ МОЛДАВСКОЙ РЕСПУБЛИКИ"". *Законы ПМР*. 29.12.2011. Originaali arhiivikoopia seisuga 13.11.2017. Vaadatud 02.09.2022.
2. ↑  "Erki Loigomi reisilugu: kuidas külastada riiki, mida pole olemas?". *Postimees*. 10.08.2016.
3. 1 2  "LEGE Nr. 173 din 22.07.2005 cu privire la prevederile de bază ale statutului juridic special al localităţilor din stînga Nistrului (Transnistria)". *Republica Moldova PARLAMENTUL*. 29.07.2005.
4. ↑  Joel Vostok. "THE COAT OF ARMS OF TRANSNISTRIA". *Young Pioneer Tours*. Vaadatud 04.09.2022.